钦定古今图书集成/明伦汇编/闺媛典/第067卷 > 高氏女
## 钦定古今图书集成/明伦汇编/闺媛典/第067卷 > 高氏女

按《永丰县志》：高氏女，吉水高御史孙。女幼许梁离明
为妻。隆庆改元，有选妃之事，女以冲龄避于梁，端饰
如成人，梁母甚怜爱之，逾年还住母家。离明死，女年
十五，诸大家争聘之，其父已诺，女毅然曰：“吾夫死未
期，翁姑多病，愿往省焉。”父不许，屡遣人告梁父母曰“合归以终养。”梁父母以其少，不答，女日夜哭泣，几欲
自尽。及通媒妁，即自缢死。母搜其箧，得所制缟素殓
衣一袭，盖志坚而谋豫定也。